VZDUCHOTECHNIKA 2026
2026-03-23 - 2026-03-24 | GRAND HOTEL BELLEVUE, a.s., Horný Smokovec 21, Vysoké Tatry-Starý Smokovec, 062 01, Slovenská republika
Slovenská spoločnosť pre techniku prostredia v spolupráci so Stavebnou fakultou STU v Bratislave organizuje v tomto roku 25. ročník vedecko-odbornej konferencie VZDUCHOTECHNIKA 2026, ročník s podtextom „Tepelná pohoda a kvalita vnútorného vzduchu“ sa uskutoční 23.-24. marca 2026 v Hornom Smokovci.
Cieľom konferencie je umožniť stretnutie odborníkov a priniesť im nové poznatky v týchto tematických okruhoch:

Legislatíva vo vzduchotechnike
Vzduchotechnika v budovách občianskej vybavenosti
Priemyselná vzduchotechnika
Vzduchotechnika v budovách bytovej výstavby a rodinných domoch
Zdroje chladu a tepla pre vzduchotechniku

Veríme, že tak ako predchádzajúce ročníky uskutočnené na mnohých miestach Vysokých Tatier a v Bratislave bude aj tento dvadsiaty piaty príležitosťou na stretnutie odborníkov, ktorí pôsobia pri príprave, realizácii a prevádzke vetracej a klimatizačnej techniky. Uvítame aj kolegov z výskumu, štátnej správy a školstva, ktorí spolupracujú pri tvorbe vnútornej klímy budov.
Odborný program doplnia firemné prednášky a prezentácie výrobcov a predajcov vetracej a klimatizačnej techniky.
Tešíme sa na stretnutie s Vami.
Prihlásiť sa môžete vyplnením záväznej prihlášky – najneskôr do 16.3.2026 – a jej zaslaním na e-mail: konferencie@sstp.sk
PROGRAM VZT 26_media

Správa budov jar 2026
2026-04-15 - 2026-04-17 | Hotel Galeria THERMAL Bešeňová, Bešeňová 136, Bešeňová, Slovesnko, 034 84
Srdečne vás pozývame na konferenciu SPRÁVA BUDOV JAR 2026!
Pridajte sa k nám od 15. do 17. apríla 2026 v krásnom prostredí Hotela Galeria Thermal Bešeňová, kde sa stretnú odborníci, manažéri a všetci záujemcovia o správu a modernizáciu budov.
Táto konferencia je určená pre všetkých, ktorí majú záujem o najnovšie trendy, inovácie a osvedčené praktiky v správe a údržbe budov. Či už ste odborníci z tejto oblasti, vlastníci a správcovia nehnuteľností, technickí špecialisti alebo študenti a nadšenci, táto udalosť je pre Vás ideálnou platformou na nadviazanie hodnotných kontaktov, zdieľanie skúseností a získanie nových poznatkov.
Počas troch dní Vás čakajú inšpiratívne prednášky, diskusie s renomovanými expertmi, praktické workshopy a exkurzie, ktoré Vám umožnia hlbšie preniknúť do aktuálnych tém a problémov, s ktorými sa v oblasti správy budov stretávame. Okrem toho si budete môcť vychutnať príjemnú atmosféru v komfortnom prostredí Hotela Galeria Thermal Bešeňová, kde si môžete oddýchnuť, načerpať nové sily a nadviazať cenné kontakty s kolegami z celého Slovenska i susedných krajín.

Nezmeškajte túto výnimočnú príležitosť získať najnovšie informácie, rozšíriť svoje obzory a posunúť svoju prax na vyššiu úroveň. Konferencia SPRÁVA BUDOV JAR 2026 je miestom, kde sa stretáva inovácie, skúsenosti a vášeň pre kvalitnú správu nehnuteľností.
Tešíme sa na Vás v Bešeňovej, kde spoločne vytvoríme inšpiratívnu a podnetnú atmosféru, ktorá posilní Vašu odbornú cestu a prinesie nové možnosti do Vášho profesijného života.

ProgramA3naA4_Konferencia_Jar_2026
Prihláška účastník konf.2026

MetroCamp 2026
2026-04-21 - 2026-04-24 | AquaCity Poprad, Športová 1397/1, Poprad-Spišská Sobota, 058 01
Pozývame vás na konferenciu MetroCamp 2026.
MetroCamp je unikátne podujatie, ktoré spája dve prestížne konferencie – Metro ON Line a EnergyCamp – do jedného veľkého inovačného formátu. Vytvára priestor, kde sa stretávajú odborníci, lídri, podnikatelia, študenti aj technologickí nadšenci, aby spoločne hľadali odpovede na najväčšie výzvy dneška.
MetroCamp nie je len konferencia – je to živá platforma pre spoluprácu, networking a výmenu poznatkov. Ponúka inšpiratívne prednášky, interaktívne diskusie a priestor na vznik nových partnerstiev, ktoré môžu pretvoriť mestá, infraštruktúru a energetiku.
Okrem odbornej časti prináša aj jedinečný spoločenský rozmer – od neformálneho severského networkingového večera až po podporu vzdelávania mladých talentov a ich zapájania do inovatívnych projektov. Naším cieľom je nielen vzdelávať, ale aj inšpirovať novú generáciu k odvahe, kreativite a udržateľnému mysleniu.
MetroCamp 2026 je miestom, kde sa rodia nápady, partnerstvá a riešenia, ktoré menia budúcnosť. Staňte sa jeho súčasťou a zažite energiu, ktorá spája technológie, inovácie a ľudí do jedného veľkého príbehu.

Školenia protipožiarnych systémov
2026-04-30 - 2027-03-25
Spoločnosť Hilti Slovakia, spol. s r.o. predstavuje pre rok 2026 školenia protipožiarnych systémov.
Tieto školenia sú vhodné pre účastníkov, ktorí nemajú žiadne alebo minimálne skúsenosti s požiarnymi tesneniami. V druhej polovici školenia budú účastníci fyzicky realizovať tesnenia konkrétnych prestupov na skúšobných stenách. Vyskúšajú si tak prácu s Hilti požiarnymi materiálmi a naučia sa ako správne postupovať.
Prečo je dôležité správne riešiť protipožiarnu ochranu budov?

Školenie požiarnej ochrany je nutnosť v prípade, že potrebujete realizovať alebo kontrolovať správne vyhotovenie protipožiarnych tesnení. Vyberte si spôsob školenia, ktorý je pre vás najvhodnejší. Na školení sa dozviete aktuálne informácie z legislatívy, ako vyhotovovať tesnenia prestupov a čo je potrebné odovzdávať ku kolaudácii. Všetky typy školenia majú platnosť 2 roky. V prípade, že do kontaktu s týmto školením prichádzate prvý krát, odporúčame voľbu školenia s praktickou časťou.

Viac info (miesta a termíny školení) a prihlásenie sa nájdete na: Školenie protipožiarnych systémov – Hilti Slovakia

Obnoviteľné zdroje energie 2026
2026-05-05 - 2026-05-06 | Hotel ATRIUM***, Nový Smokovec
Slovenská spoločnosť pre techniku prostredia Vás pozýva na 24. konferenciu Obnoviteľné zdroje energie, tentokrát na tému „Hovoríme už o pokroku alebo ešte o stagnácii?“.
Konferencia sa uskutoční v termíne 5. – 6. máj 2026 v hoteli Atrium***, Nový Smokovec. Máme pripravených 5 mono-tematických sekcií, zameraných na jednotlivé druhy OZE (podmienky pre OZE, geotermálna energia, solárna energia, tepelné čerpadlá a biomasa a biopalivá), ale aj ich praktické využitie pre aplikácie v nízkoteplotných systémoch zásobovania teplom.
Veríme, že týmto oslovíme architektov, projektantov, výrobcov zariadení a technológií, ale aj energetikov, ochranárov, prevádzkovateľov, v neposlednom rade audítorov, odborne spôsobilé osoby pre energetickú certifikáciu, ako i zástupcov štátnej správy, vedy, výskumu a školstva.
Prihlásiť sa môžete vyplnením záväznej prihlášky najneskôr do 30.4.2026 – a jej zaslaním na e-mail: konferencie@sstp.sk

Nekonvenční zdroje elektrické energie 2026
2026-06-01 - 2026-06-03 | Wellness hotelu Horal, Velké Karlovice, Czech Republic
Dovolujeme si Vás pozvat na 47. ročník vědecko-technické konference NZEE – Nekonvenční zdroje elektrické energie. Konferenci pořádá odborná skupina Chemické zdroje elektrické energie České elektrotechnické společnosti, z. s., ve spolupráci s Ústavem elektrotechnologie Fakulty elektrotechniky a komunikačních technologií Vysokého učení technického v Brně.
Konference NZEE dlouhodobě představuje odborné fórum pro prezentaci aktuálních výsledků výzkumu, technologického vývoje a praktických aplikací v oblasti elektrotechniky, energetiky a systémů pro ukládání elektrické energie. Vytváří prostor pro setkání akademických pracovníků, výzkumných organizací, průmyslových partnerů i dalších odborníků působících v oblasti energetických technologií. Současně podporuje výměnu zkušeností mezi akademickou sférou a průmyslem a přispívá k navazování nových odborných a výzkumných spoluprací.
47. ročník konference se uskuteční v nové krásné lokalitě Wellness & Spa RESORT VALACHY – Velké Karlovice (pohoří Javorníky), v termínu 1.–3. června 2026
Tematické zaměření konference reflektuje současný vývoj v oblasti obnovitelných zdrojů energie a bezemisních energetických technologií. Diskuse budou zaměřeny mimo jiné na otázky snižování emisí skleníkových plynů, aktuální legislativní rámec Evropské unie v oblasti energetiky a elektrifikaci dopravy. Významná část programu bude tradičně věnována problematice ukládání elektrické energie, zejména bateriovým systémům, palivovým článkům a dalším alternativním energetickým technologiím.
Partneři konference NZEE: Škoda Auto, Česká fotovoltaická asociace (ČFA), Pragolab, Conrad, Helago.
Registrace, program konference a další důležité informace www.NZEE.cz
